หุ้นสหรัฐฯปิดลบแรง
ดาวโจนส์ ลดลง 171.34 จุดกังวลต่อภาวะเศรษฐกิจชะลอปัญหาหนี้ยูโรโซน ขณะที่ราคาน้ำมันขยับขึ้นเล็กน้อย
26 ส.ค. 2554

ดาวโจนส์ ลดลง 171.34 จุดกังวลต่อภาวะเศรษฐกิจชะลอปัญหาหนี้ยูโรโซน ขณะที่ราคาน้ำมันขยับขึ้นเล็กน้อย ตลาดหุ้นวอลล์สตรีท ปิดลบอย่างแรง ท่ามกลางความกังวลต่อภาวะเศรษฐกิจชะลอตัวในอเมริกาและปัญหาหนี้สินของยูโรโซนดัชนีหุ้นดาวโจนส์ ลดลง 171.34 จุด (1.51 เปอร์เซ็นต์) ปิดที่ 11,149.37 จุด แนสแดค ลดลง 48.03 จุด (1.95 เปอร์เซ็นต์) ปิดที่ 2,419.66 จุด เอสแอนด์พี ลดลง 18.33 จุด (1.56 เปอร์เซ็นต์) ปิดที่ 1,159.27 จุด 
ขณะที่ราคาน้ำมันขยับขึ้นเล็กน้อย จากความหวังว่าเฟดอาจมีมาตรการกระตุ้นเศรษฐกิจนรอบใหม่  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 14 เซ็นต์ ปิดที่ 85.30 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 47 เซนต์ ปิดที่ 110.62 ดอลลาร์ต่อบาร์เรล